
Për licencimin e agjencisë së administrimit “AMP”, agjencia e administrimit kolektiv të të drejtave të producentëve

Duke marrë parasysh kërkesën dhe dosjen me dokumentacionin e agjencisë “AMP”, propozimin e Zyrës Shqiptare për të Drejtën e Autorit, nr.1267 prot., datë 23.12.2011 për licencimin e kësaj agjencie në fushën e menaxhimit të të drejtave të producentëve,
konstatova se:
Në përmbushje të detyrimeve që burojnë nga ligji nr.9380, datë 28.4.2005 “Për të drejtën e autorit dhe të drejtat e tjera të lidhura me të”, të ndryshuar, është kompetencë e Ministrit miratimi i dhënies së licencës së kësaj agjencie.
Për sa më sipër, në mbështetje të pikës 4 të nenit 102 të Kushtetutës, dhe të neneve 108 dhe 109 të ligjit nr.9380, datë 28.4.2005 “Për të drejtat e autorit dhe të drejtat e tjera të lidhura me të”, të ndryshuar,

Urdhëroj:

1. Licencimin e agjencisë së administrimit “AMP”, Agjencia e Administrimit Kolektiv të të Drejtave të Producentëve.
2. Afati i licencës është tre vjet nga hyrja në fuqi e këtij urdhri.
Ky urdhër hyn në fuqi pas botimit në Fletoren Zyrtare.

